# Akershusin linna

### Wikipedia

Akershusin linna luoteesta päin Tomasz Sienickin huhtikuussa 2005 kuvaamana

Akershusin linna on eräs Norjan historian merkittävimmistä linnoituksista. Se sijaitsee strategisella niemellä Oslossa. Linna on kokenut monia piirityksiä, mutta ulkomaiset valloittajat eivät ole koskaan onnistuneet valloittamaan sitä yhdeksästä yrityksestään huolimatta.

Kuva linnan sisäpihalta

Akershusin linnaa alettiin rakentaa vuoden 1290 tienoilla. Rakennustyöt käynnisti kuningas Håkon V Magnusson. Akershusin linna mainitaan ensimmäistä kertaa Håkonin kirjeessä vuonna 1300. Kirjeessä ei sanota, miten pitkälle rakennustyöt ovat edistyneet.

Akershusin linna muistuttaa monessa mielessä Turun linnaa, mikä kertoo maiden samankaltaisesta historiasta. Ne molemmat ajoittuvat samalle ajalle ja molempien linnojen yhteydessä on kirkko keskeisellä paikalla. Molempien linnojen suhteellisen karu sisustus ja vaatimattomuus kertovat myös siitä, että ne ovat sijainneet valtakunnan rajamailla, josta vauraus on virrannut todellisiin pääkaupunkeihin (Tukholmaan ja Kööpenhaminaan).

Nykyään Akershusin linna ja linnan alueella olevat kohteet muodostavat Oslon tärkeimmän turistikohteen. Linnoituksessa järjestetään kaupungin ja valtion juhlatilaisuuksia. Linnan alueella toimivat myös Norjan toisen maailmansodan aikaisen vastarintaliikkeen museo ja sotamuseo. Vastarintaliikkeen museossa on kuvattuna lehtileikkein ja kuvin sekä muutamin vastarintaliikkeen toimintaan liittyvin esinein kehitys Anschlussista 1938 Norjan miehityksen loppuun 1945 saakka.

Akershusin linna Oslon vuonosta mereltä päin syyskuussa 2005 Kjetil Lenesin kuvaamana. Äärivasemmalla on Oslon kaupungintalo.

Sotamuseossa esineistöä ei ole paljoa varsinkaan Tanskan vallan ajalta. Unioniaikaa Ruotsin kanssa havainnollistetaan univormuun puetuin nukein, mistä saa kuvan norjalaisen armeijan 1800-luvun kenttäelämästä.

Linnan alueella toimii itse linnoitusta myöhemmin rakennetussa kauppiastalossa myös Norjan puolustusvoimien kansainvälinen keskus Fokiv (Forsvarets kompetansesenter for internasjonal virksomhet, englanniksi NODEFIC, the Norwegian Defence International Centre), huoltokoulu (Forsvarets forvaltningsskole) ja esikuntakoulu (Forsvarets stabsskole), missä opetetaan myös ulkomaalaisia.

## [muokkaa] Aiheesta muualla

### [muokkaa] Turistikohteet

Museoalueelle kuljetaan samasta portista Oslon keskustassa olevan sataman suunnasta, minkä sisäpuolella oleva alue katsotaan sotilasalueeksi, minne kuitenkin siviileille pääsy on sallittu päiväsaikaan.

- Vastarintaliikkeen museo (Norges Hjemmefrontmuseum)
- Sotamuseo
- Kuvia Akerhusin linnasta

### [muokkaa] Norjan puolustusvoimien laitokset

- Huoltokoulu (Forsvarets forvaltningsskole)
- Esikuntakoulu (Forsvarets stabsskole)
- Kansainvälinen keskus (Forsvarets Kompetansesenter for Internasjonal Virksomhet - FOKIV / NODEFIC)

Haettu osoitteesta http://fi.wikipedia.org../../../a/k/e/Akershusin_linna.html

Luokat: Norjan rakennukset ja rakennelmat | Oslo | Linnat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Česky
- Dansk
- English
- Nederlands
- Norsk (bokmål)
- Norsk (nynorsk)
- Polski